पाएं अपने शहर की ताज़ा ख़बरें और फ्री ई-पेपरडाउनलोड करें
जिला कचहरी गुरदासपुर में डाटा स्कैनिंग का काम दिलाने के नाम पर एक व्यक्ति से 5 लाख रुपए की धोखाधड़ी के आरोप में पुलिस ने एक व्यक्ति के खिलाफ केस दर्ज किया है। गुरदासपुर के पूरोवाल राइया निवासी हरवीश कुमार ने पुलिस को दी शिकायत में बताया कि ढांगू रोड निवासी विशाल हांडा ने उसे अधिकारियों से अच्छी जान पहचान का झांसा देकर जिला कचहरी गुरदासपुर में डाटा स्कैनिंग का काम दिलाने का झांसा देकर 5 लाख रुपए लिए थे, उसके बाद न तो उसे काम दिलाया गया और न ही उसके पैसे वापस किए गए। शिकायत की डीएसपी (डी) की जांच के आधार पर विशाल हांडा के खिलाफ थाना डिवीजन नं.2 में आईपीसी की धारा 420 के तहत केस दर्ज किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn